4 หุ้นบลูชิพแดงเลือดสาด นักลงทุนกระหน่ำขายทิ้ง ฉุดราคาหุ้นดิ่งหนัก!
4 หุ้นบลูชิพแดงเลือดสาด นักลงทุนกระหน่ำทิ้งฉุดหุ้นรูดหนัก
16 พ.ค. 2561

ผู้สื่อข่าวรายงานว่า ในการซื้อขายภาคเช้าตลาดหุ้นไทยปรับตัวลดลงอย่างหนักมาอยู่ที่ที่ระดับ 1,755.99 จุด ปรับตัวลดลง 10.87 จุด หรือ 0.62% ด้วยมูลค่าซื้อขาย 2.57 หมื่นล้านบาท โดยพบว่ามีแรงขายจากหุ้นในกลุ่ม SET50 ออกมาเป็นจำนวนมาก ทั้งนี้จากการตรวจสอบพบว่า หุ้นในกลุ่ม SET50 ที่ถูกนักลงทุนเทขายออกมาจนส่งผลให้ราคาหุ้นปรับตัวลดลงอย่างหนักมีดังนี้
บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 11.11 น. ราคาหุ้นอยู่ที่ระดับ 37.75 บาท ปรับตัวลดลง 6 บาท หรือ 13.71% ด้วยมูลค่าซื้อขาย 2.72 พันล้านบาท
ขณะเดียวกัน บริษัท บิวตี้ คอมมูนิตี้ จำกัด (มหาชน) หรือ BEAUTY ราคาหุ้นอยู่ที่ระดับ 19.90 บาท ปรับตัวลดลง 0.90 บาท หรือ 4.33% ด้วยมูลค่าซื้อขาย 859.11 ล้านบาท
ด้าน บริษัท เมืองไทย แคปปิตอล จำกัด (มหาชน) หรือ MTC ราคาหุ้นอยู่ที่ระดับ 36.50 บาท ปรับตัวลดลง 1.25 บาท หรือ 3.31% ด้วยมูลค่าซื้อขาย 318.43 ล้านบาท
นอกจากนี้ บริษัท ไทยออยล์ จำกัด (มหาชน) หรือ TOP ราคาหุ้นอยู่ที่ระดับ 86.25 บาท ปรับตัวลดลง 2.25 บาท หรือ 2.54% ด้วยมูลค่าซื้อขาย 272.85 ล้านบาท